17 Ebiya Yehova wanena Mosesa amba:2 “Wisambe na bene Isalela, uyate kobadi mukombo umo mwendele njibo ya bashabo, ku bamfumu ba njibo ne njibo ya bashabo,+ mikombo yonso ibwane 12. Ulembe dijina dya muntu ne muntu pa mukombo wandi.3 Ukalemba dijina dya Alone pa mukombo wa Levi, mwanda kudi mukombo umo wa mutwe wa njibo ne njibo ya bashabo.4 Ukatūla ino mikombo mu pema wa kubungakena’ko kumeso kwa Bukamoni,+ ponelombolanga nyeke komudi.+5 Kadi mukombo wa muntu onatonga+ ukashipuka, nabya nkafudija miuningo ya bene Isalela yobeuningila ami,+ yobakwiuningila ne abe.”+6 Penepo Mosesa wesamba na bene Isalela, kadi bamfumu bonso baleta mikombo yabo—mukombo umo ku mfumu ne mfumu wa njibo ya bashabo, mikombo 12—kadi mukombo wa Alone wadi umbukata mwa mikombo yabo.7 Ebiya Mosesa watūla mikombo’ya ku meso a Yehova mu pema wa Bukamoni.8 Dya kesha, Mosesa pa kutwela mu pema wa Bukamoni, tala! mukombo wa Alone wa njibo ya Levi washipuka, kadi walupula ne mani mana, watōya maluba ne kupa bipa bya alemonde byele.9 Penepo Mosesa watambija mikombo yonso ku meso a Yehova, kaleta’yo ku bantu bonso ba Isalela. Kebeitale, kadi muntu ne muntu wayata mukombo wandi.10 Penepo Yehova wanena Mosesa amba: “Jokeja mukombo wa Alone+ kumeso kwa Bukamoni wikale ke kintu kya kulama bu kiyukeno+ ku bana ba butomboki,+ amba miuningo yabo yobeuningila ami ipwe kutyina’mba bakafwa.”11 Ponkapo Mosesa walonga monka mwamusoñaninye Yehova. Walonga enka nabya.12 Penepo bene Isalela kebanena Mosesa amba: “Pano tusa kufwa, bine tusa kutukila, tusa kutukila batwe bonso!13 Muntu ense ufwena’tu kubwipi na kipema kya Yehova usa kufwa!+ Lelo tusa kufwa enka nenki?”+
bem_Latn